Epätoivon kaupunki

Epätoivon kaupunki () on Stephen Kingin vuonna 1996 julkaistu kauhuromaani. Sen on suomentanut Ilkka Rekiaro, ja suomennos julkaistiin vuonna 1996 Tammen kustantamana. King on kirjoittanut Richard Bachman -kirjailijanimellä myös Teloittajat-romaanin (1996), joka muistuttaa henkilöhahmoiltaan Epätoivon kaupunkia.
pienoiskuva|Rakennuksia teoksen inspiraation lähteenä toimivassa Nevadan Ruthissa.
Kingin mukaan hän sai inspiraation teokseensa vuoden 1991 automatkallaan, jonka aikana hän vieraili pienessä aavikkoyhteisössä Nevadan Ruthissa lähellä valtatietä 50. Hänen ensimmäinen ajatuksensa tyhjillään olevasta Ruthista oli, että kaupungin asukkaat olivat kaikki kuolleet. Sitten hän mietti kuka heidät oli tappanut, ja hänelle juolahti mieleen, että "kaupungin sheriffi oli tehnyt niin."

Mick Garris, Kingin vakio-ohjaaja, ohjasi Epätoivon kaupungista vuonna 2006 elokuvasovituksen Stephen Kingin Desperation.

Juoni
Mary ja Peter Jackson ajavat Peterin siskon autolla Kaliforniasta kohti New Yorkia ja kotia pitkäveteisesti Nevadaa halkovalla valtatiellä nro 50. Tapahtuu kuitenkin pari asiaa, joiden vuoksi matkasta on pitkäveteisyys kaukana: ensin Mary näkee liikennemerkkiin kiinnitetyn kissanraadon, ja sitten heidät pysäyttää valkoisella autolla ajava iso poliisi, Collie Entragian, joka löytää syyn pidättää heidät. Sen seurauksena Jacksonit päätyvät autioituneeseen Desperationin kaivoskaupunkiin, jossa selvästi häiriintynyt Entragian surmaa Peterin ja sulkee Maryn putkaan, jonne ovat päätyneet muun muassa Carverin perhe ja alkoholismista kärsivä eläinlääkäri Tom Billingsley. Jossain vaiheessa Entragian tuo selliin myös moottoripyörällä maata halki ajavan ja aineistoa keräävän menestyneen mutta egoistisen kirjailijan John Edward Marinvillen. Entragianin tietämättä Marinville ehtii kuitenkin saada pätkivän yhteyksin soittettua kännykällään apua Marinvillen vanavedessä kulkevalle roudarille Steve Amesille, joka rientää apuun maantien varrelta poimiman liftarin Cynthia Smithin kanssa.

Kun ilta koittaa, Entragian, joka kykenee kontroloimaan aavikon eläimistöä ja joka jostain käsittämättömästä syystä alkaa vuotaa verta, lähtee pois ja jättää vanginvartijaksi kiiluvasilmäisen kojootin samalla vieden mukanaan Carverin perheen äidin Ellien. Perheen uskoon tullut poika David onnistuu kuin ihmeenkaupalla itseään saippuoimalla pakenemaan sellin kalterien välistä samalla kun muut harhauttavat kojoottia, minkä jälkeen hän käy hakemassa sellinavaimet ja aseen, jolla ampuu kojootin. David vapauttaa isänsä Ralphin, Maryn, Marinvillen ja Billingsleyn, joista jälkimmäisen neuvosta he piiloutuvat hylättyyn elokuvateatteriin, jonne myöhemmin saapuvat myös Steve ja Cynthia heidän saatuaan ajo-ohjeet Davidilta tämän kyeten ainoana soittamaan Marinvillen kännykällä jatkuvista aavikkomyrskyn aiheuttamista häiriöistä huolimatta.

Elokuvateatterin suojissa matkalaisten omia epäonnisia kokemuksia ja Billingsin paikallisia taustatietoja yhdistämällä he ymmärtävät, että Desperation asukkaat mielipuolen lailla surmannut Collie Entragian on joutunut jonkinlaisen Tak -nimisen pahan voiman valtaan, joka on puolestaan päässyt valloilleen Desperation läheisyydessä sijaitsevasta, 1850-luvulla kiinalaisin työvoimin avatusta kaivoksesta. He alkavat miettiä seuraavaa siirtoa autuaan tietämättöminä, että Entragian on tällä välin kuollut ja Tak on omaksunut uudeksi ruumiikseen Ellien, jonka hahmossa Tak tajuaa vankien paenneen pojan avustuksella. Arvattuaan pakolaisten piilopaikan Tak lähettää hallintaansa ottaman puuman paikalle, joka tappaa Billingsleyn tämän käydessä juomassa salakätköstään; juonikkuuden turvin Tak itse kidnappaa Ellien hahmossa Maryn tarkoituksena tehdä tästä seuraavan olemuksen, koska Ellien ruumis alkaa osoittaa ennenaikaisia hajoamisen merkkejä.

Jäljelle jääneet selvityjät harkitsevat kaupungin jättämistä taakseen, mutta David, joka on tällä välin kokenut hengellisen näyn, vakuuttelee heille, että Jumala on alunalkaen valinnut heidät tähän tehtävään tekemään lopun Takin hirmuvallasta. Ainoastaan Marinville suhtautuu kielteisesti sunnitelmaan jäädä taistelemaan Takia vastaan "Jumalan tähden" ja yrittää pelkurimaisesti lähteä kaupungista, mutta hänen peräänsä lähtenyt David onnistuu lopulta kääntämään hänen päänsä. Samaan aikaan vangiksi joutunut Mary onnistuu pakenemaan käyttämällä hyväkseen Ellenin ruumiin nopeaa rappeutumista ja löytää muiden luokse, mutta juuri ennen Ellenin kuolemaa Tak ottaa haltuunsa maakotkan ruumiin. Ryhmä kerää ANFO-räjäytysainetta räjäyttääkseen kaivoksen uumenissa sijaitsevan "Maailmojen kaivon", jota kautta Tak on tullut. Tak yrittää hyökätä kotkan hahmossa Davidin kimppuun, mutta onnistuu vain tappamaan väliin tulleen Davidin isän. Marinville, joka oli varautunut Davidin yritykseen uhrata itsensä menemällä yksin kaivokseen, estää Steven avustuksella järkyttyneen Davidia toteuttamasta aiettaan ja ottaa hänen paikkansa räjäyttämällä kaivon ja sulkemalla Takin kulkukäytävän, tapattaen samalla itsensä. Lopulta vain David, Mary, Steve ja Cynthia poistuvat jäljelle jääneinä Desperationin kaupungista.

 Lähteet 

Luokka:Yhdysvaltalaiset kauhuromaanit
Luokka:Stephen Kingin romaanit
Luokka:Vuoden 1996 kirjat